ທ່ານແຄຣີ ຄາດວ່າ ຈະມີຄວາມແຈ່ມໃສໃນ ເລື່ອງການເຈລະຈາ ສັນຕິພາບ ຊີເຣຍ ພາຍໃນສອງສາມມື້ນີ້ 
ສປຊ ຢາກນຳເອົາຣັຖບານຊີເຣັຍ ກັບສະມາຊິກຝ່າຍຄ້ານ ມາເຈຣະຈາກັນຢູ່ທີ່ນະຄອນເຈນິວາ ແຕ່ທັງສອງຝ່າຍ ບໍ່ເຫັນພ້ອມນຳກັນ ກ່ຽວກັບວ່າ ຜູ້ໃດຄວນຖືກເຊີນມາຮ່ວມແດ່.
ທ່ານ ຈອນ ແຄຣີ ລັດຖະມົນຕີຕ່າງປະເທດ ສະຫະລັດ ໄດ້ກ່າວ ໃນວັນຈັນມື້ນີ້ວ່າ ທ່ານຄາດວ່າ ຄວາມກະຈ່າງແຈ້ງບາງຢ່າງກ່ຽວ ກັບມື້ວັນ ຂອງການເຈຣະຈາສັນຕິພາບຊີເຣັຽຈະພໍຮູ້ໄດ້ພາຍໃນ ສອງມື້ຂ້າງໜ້ານີ້ ອົງການສະຫະປະຊາຊາດ ຢາກນຳເອົາຣັຖບານຊີເຣັຍ ກັບສະ ມາຊິກຝ່າຍຄ້ານ ມາພົບພໍ້ກັນ ທີ່ນະຄອນເຈນິວາ ເພື່ອເຈຣະຈາ ກັນເຣີ່ມວັນຈັນມື້ນີ້ ແຕ່ການດຳເນີນງານໄດ້ຊັກຊ້າໄປ ຍ້ອນຄວາມ ບໍ່ເຫັນພ້ອມນຳກັນກ່ຽວກັບວ່າຜູ້ໃດຄວນຖືກເຊີນມາຮ່ວມແດ່ ທູດພິເສດຂອງ ສປຊ ກ່ຽວກັບຊີເຣັຽ ທ່ານ Staffan de Mistura ມີກຳນົດວ່າຈະໃຫ້ຂ່າວຄືບໜ້າກ່ຽວກັບສະພາບການດັ່ງກ່າວ ທີຫຼັງໃນວັນຈັນມື້ນີ້ ໃນການກ່າວຢູ່ໃນເວລາຢ້ຽມຢາມ ສປປ ລາວ ຢູ່ນັ້ນ ທ່ານ ແຄຣີ ເວົ້າວ່າ ໃຫ້ລໍຖ້າໄປອີກ ຈັກສອງສາມມື້ ກ່ອນຈະດີກວ່າ ແລະຈັດຕັ້ງການດຳເນີນງານ ໃຫ້ເປັນຢ່າງດີ ຈະດີກວ່າ ເຮັດໃຫ້ພັງທະລາຍໃນມື້ທຳອິດ